Džigme Chesar Namgjel Wangšug

Džigme Chesar Namgjel Wangšug (dz. འཇིགས་མེད་གེ་སར་རྣམ་རྒྱལ་དབང་ཕྱུག་; * 21. február 1980, Káthmandu, Nepál) je v poradí piaty bhutánsky kráľ a hlava rodu Wangšugov. Kráľom sa stal 6. novembra 2008.

 Život 
Je najstarší zo štyroch synov predchádzajúceho kráľa Džigme Sengge Wangšuga a jeho tretej manželky, kráľovnej Sering Jangdon. Vzdelanie dostal v Bhutáne a v USA , potom študoval na University of Oxford. Cestoval vtedy do zahraničia, kde pri niekoľkých príležitostiach reprezentoval Bhután.

V roku 2005 kráľ Džigme Sengge Wangšug oznámil, že chystá abdikáciu a na trón nastúpi jeho najstarší syn. 9. decembra 2006 skutočne odstúpil, korunovácia nového kráľa však bola odložená až na dobu po prvých parlamentných voľbách, ktoré prebehli v marci 2008 a ktorými bol zavŕšený prechod krajiny na parlamentnú demokraciu. Nový kráľ, ktorého úloha bola ústavou znateľne obmedzená, bol korunovaný 6. novembra 2008 v kráľovskom paláci v Thimbú. Korunovácie sa zúčastnilo množstvo zahraničných hostí, vrátane indickej prezidentky Pratibhy Pátilovej a bollywoodských hviezd.

Súčasný kráľ počas svojej vlády podpísal novú priateľskú zmluvu s Indiou, ktorá tak nahradila doterajší zmluvný doklad z roku 1947, a niekoľkokrát cestoval po Bhutáne aj do zahraničia.

20. mája 2011 kráľ oznámil, že v októbri tohto chystá svadbu. Svadobný obrad prebehol 13. októbra v kláštore Punakha Dzong v meste Punakha a bol vedený najvýznamnejším budhistickým duchovným v krajine. Kráľovou manželkou a bhutánskou kráľovnou je Džetsun Pema. Na rozdiel od svojho otca sa kráľ rozhodol odložiť zvyk mnohoženstva.

11. novembra 2015 bolo oznámené, že kráľovský pár očakáva narodenie prvého potomka, syna. Kráľovský pár oznámil 5. februára 2016 narodenie syna cez ich facebookovú stránku. Dedič trónu sa narodil za prítomnosti kráľa v paláci Lingkana v hlavnom meste Thimbú.Bhutan's Queen Jetsun Pema gives birth to crown prince 16. apríla 2016 bolo oznámené, že princ sa volá Džigme Namgjal Wangšug.

 Referencie 

 Iné projekty 

 Externé odkazy 
 V Bhútánu byl korunován nejmladší král na světě
 Základné informácie o Bhútáne - vrátane kráľa

 Zdroj 


Kategória:Bhutánski králi